নিউজ বিএনএ  ডটকম, খুলনায়, ১৩ জুলাই : খুলনা মহানগরীর বাজারগুলোতে অভিযান চালিয়ে বিভিন্ন অপরাধে কয়েকটি ব্যবসা প্রতিষ্ঠানকে ২৩ হাজার টাকা জরিমানা করেছে জাতীয় ভোক্তা অধিকার সংরক্ষণ অধিদপ্তর। বুধবার অধিদপ্তরের উপ-পরিচালক আবুল হাশেমের নেতৃত্বে এ অভিযান পরিচালিত হয়।    প্রতিষ্ঠান গুলো হলো, মহানগরীর দৌলতপুর থানার মহেশ্বরপাশা কালিবাড়ী বাজার এলাকার সোহেল স্টোরকে ৪৬ ধারায় ৩ হাজার টাকা, আড়ংঘাটা বাজারে নাসির স্টোরকে ৫১ ধারায় ৩হাজার টাকা, হানিফ স্টোরকে ৪৩ ধারায় ৩হাজার টাকা, জয় মিষ্টান্ন ভান্ডারকে ৩হাজার টাকা, লাবনী হোটেলকে ৩  হাজার টাকা এবং আড়ংঘাটা এলাকার মাহমুদ এন্টারপ্রাইজকে ৩৭ ও ৪৩ ধারায় ৫হাজার টাকা জরিমানা আরোপ ও আদায় করা হয়।    এছাড়াও খুলনা মহানগরীর মহসিন মোড়ের মাদ্রাজ হারবালকে ৪১ ধারায় ৩ হাজার টাকা জরিমানা আরোপ ও আদায় করা হয়। অভিযানের সময় বিএসটিআই, পুলিশ ও রu200c্যাব সদস্যরা উপস্থিত ছিলেন।    প্রতিবেদক : শিমুল খান, সম্পাদনায় : এ.কে.তালুকদার।